Nysret Krasniqi

Nysret Krasniqi (Prishtinë,18 dhjetor 1976) është profesor dhe studiues i letërsisë shqipe, shqiptar nga Kosova.

 Jetëshkrimi 
Nysret Krasniqi u lind në Prishtinë në vitin 1976, ku kreu shkollimin fillor (1991) dhe të mesëm - Gjimnazin (1995). 
Studimet për letërsi shqipe i kreu në Fakultetin e Filologjisë të Universitetit të Prishtinës: studimet themelore (2001), studimet postdiplomike - magjistraturën (2005) dhe doktoraturën (2009). 
Që nga viti 2006, në fillim në cilësinë e asistentit, pastaj të profesorit, ligjëron lëndë të letërsisë shqipe, të kritikës dhe teorisë letrare, në nivelet e studimeve baçelor, master, si dhe në Shkollën doktorale në Fakultetin e Filologjisë.

Është autor i studimeve kritike-teorike me përqendrim në hermeneutikën dhe filozofinë e letërsisë.
Si profesor vizitor ka mbajtur ligjërata në Universitetin e Tiranës, Romës, Venedikut dhe të Pragës.

Ka marrë pjesë në shumë projekte, simpoziume e konferenca shkencore, si dhe ka botuar një numër të konsiderueshëm artikujsh në revista shkencore kombëtare dhe ndërkombëtare. Gjithashtu, si bashkautor, ka hartuar libra mësimorë të letërsisë shqipe për shkollat e mesme të Kosovës. 

Është anëtar i redaksive të revistave “Studime” të ASHAK-ut dhe “Filologji” të Fakultetit të Filologjisë të Universitetit të Prishtinës. 

Në dhjetor të vitit 2020 u zgjodh anëtar korrespondent i Akademisë së Shkencave dhe të Arteve të Kosovës  https://ashak.org/anetaret/nysret-krasniqi/.

Libri i tij, Udha kratilike ka fituar Çmimin Kombëtar “Azem Shkreli” për Librin studimor të vitit 2008.https://telegrafi.com/en/podrimja-dhe-krasniqi-fitues-te-cmimit-azem-shkreli/ 

 Veprat letrare 
 Rrëfimi dhe shkrimi, 
 Libri i Pashkut, 
 Udha kratilike, 
 Teori dhe kritikë moderne, (krestomaci e përkthyer teorike-filozofike) 
 Autori në letërsi, 
 Epistemë letrare, 
 Sabri Hamiti, 
 Harta letrare, 
 Letërsia e Kosovës 1953-2000, 
 Histori e letërsi nacionale, 
 Thymos: Identitet dhe letërsi shqipe, 
 Ekuilibri letrar, 
 Kanunet e Gjeçovit, 

 Tekste mësimore në bashkautorësi 

 Letërsia 10 për Shkollat e Mesme, Albas, Prishtinë, 2019.
 Letërsia 11 për Shkollat e Mesme (drejtimi shoqëror), Albas, Prishtinë, 2019.
 Letërsia 11 për Shkollat e Mesme (drejtimi shkencor), Albas, Prishtinë, 2019.
 Letërsia 12 për Shkollat e Mesme, Albas, Tiranë/Prishtinë, 2021.

Kategoria:Lindje 1976
Kategoria:Njerëz nga Prishtina
Kategoria:Akademikë shqiptarë
Kategoria:Kritikë shqiptarë
 Kategoria:Profesorë të Universitetit të Prishtinës
Kategoria:Anëtarë të Akademisë së Shkencave dhe Arteve të Kosovës

 Referencat